Blagovesjtsjensk
Store norske leksikon,Geografi,Verdens geografi,Europa,Russlands geografi
Blagovesjtsjensk er en by i Russland, administrasjonssenter i Amur fylke, ved Zejas utløp i elven Amur. Byen har 225 000 innbyggere (2018).
Blagovesjtsjensk har elvehavn og er et viktig senter for det russiske Fjerne Østen. Byen er forbundet med den transsibirske jernbane ved en sidelinje som fører videre til Harbin i Kina. Av industri finnes skipsverft, sagbruk og maskin- og næringsmiddelindustri.Byen ble anlagt som russisk militærpost i 1856. Les mer i Store norske leksikon Amur – fylke Amur – elv Russlands geografi Russlands historie Russlands politiske system økonomi og næringsliv i Russland